Az elsődleges vizsgálatok szerint kihűlés miatt veszítette életét egy 64 éves férfi Sátán. A rendőrség adatai szerint a téli hónapokban már tizenegy ilyen jellegű eset történt Borsod-Abaúj-Zemplén megyében.

Az idős emberre otthonában találtak rá a rendőrök szombaton, miután a szomszédok bejelentést tettek. Az ismerősök azért telefonáltak, mert két napja nem látták az egyébként visszahúzódó életet élő nyugdíjast. A helyszínre érkező járőrök ágyban fekve, holtan találták meg a 64 éves férfit. Az elsődleges szakvélemények a kihűlést állapították meg a halál okaként.